<classify> Mwandishi wetu Dar es Salaam BALOZI wa Umoja wa Ulaya EU nchini, ManfredFanti, amesema wamekamilisha mazungumzo yaliyoruhusu kuendelea kwa mpango wa umojahuo kuchangia bajeti ya maendeleo ya Tanzania ambapo Sh bilioni 132 zilizokuwazimezuiwa zimeruhusiwa na sasa wanaandaa mpango mwingine wa miaka sabautakaoanza mwaka huu. Taarifa kwa umma iliyotolewa jana na Ikulu,ilisema balozi huyo alisema hayo alipokutana Ikulu Dar es Salaam na Rais Dk. JohnMagufuli. Fanti alisema mazungumzo yake na Rais Magufuliyamekuwa na manufaa makubwa ambapo wamejadili maendeleo mazuri ya kuimarishaushirikiano kati ya Tanzania na EU. Alisema kwa jinsi anavyoyaona maendeleo yaTanzania, ana matumaini kuwa EU itaendelea kufanya nayo kazi kwa ukaribu zaidiili kufanya vizuri zaidi. Rais Magufuli alimshukuru Fanti kwa juhudi zakeza kuimarisha uhusiano wa Tanzania na EU. Amemhakikishia kuwa Tanzania itaendeleakushirikiana na EU katika masuala mbalimbali yenye masilahi kwa pande zotembili. CHINA NA CORONA Aidha Rais Magufuli alikutana na Balozi wa Chinanchini, Wang Ke na kumkabidhi barua aliyomwandikia Rais Xi Jinping, akimpa polekwa janga la homa ya virusi vya Corona lililolikumba Jiji la Wuhan nchini humona kusababisha vifo vya mamia ya watu. Pamoja na kukabidhi barua hiyo, Rais Magufuli alisemaTanzania imeguswa na kulipuka kwa janga hilo na ipo tayari kutoa ushirikianoambao Serikali ya China itahitaji katika jitihada za kukabiliana na homa hiyo. China nindugu zetu, ni marafiki zetu, tunatoa pole kwa Rais Xi Jinping na Wachina wotewaliopatwa na madhara ya homa hii, daima Tanzania tupo pamoja na China nakatika hili tupo pamoja pia, alisema Rais Magufuli. Kwa upande wake, Balozi Ke alimshukuru RaisMagufuli kwa kuguswa na janga hilo na kuungana na China katika kipindi hiki. Alisema Serikali ya China imeanza kupatamafanikio katika kukabiliana na homa hiyo, imefanikiwa kuzuia isienee katikanchi zingine kwa ushirikiano na Shirika la Afya Duniani WHO na nchi mbalimbaliikiwamo Tanzania. Alimhakikishia Rais Magufuli kuwa licha yaTanzania kutokuwa na mtu yeyote aliyethibitika kuambukizwa virusi vya Corona,Watanzania 400 waliopo katika Jiji la Wuhan ambao wengi wao ni wanafunzi,hawajaambukizwa homa hiyo na jitihada za kuhakikisha wanakuwa salamazinafanyika. Katika hatua nyingine, Rais Magufuli alikutana naKatibu Mtendaji wa Jumuiya ya Maendeleo Kusini mwa Afrika SADC, Dk.Stergomena Tax, Balozi wa Umoja wa Ulaya nchini, Fanti na Balozi wa China,nchini Ke, Ikulu Dar es Salaam. Baada ya mazungumzo yake na Rais Magufuli ambayeni Mwenyekiti wa SADC, Dk. Tax alisema alikuja kutoa taarifa ya utekelezaji wamasuala mbalimbali ya jumuiya hiyo, ikiwamo uendelezaji wa viwanda na kandahuru ya biashara ambapo wamekubaliana kuendelea kuhamasisha nchi wanachamakuendeleza viwanda ili kuongeza kasi ya ukuaji wa uchumi. Dk. Tax alisema baadhi ya maeneo yaliyopo katika mkakati wa kukuza uchumi wa SADC ni kuendeleza miundombinu, hasa ya usafiri na nishati ambayo bado ni changamoto kwa nchi wanachama, lakini ameipongeza Tanzania kwa hatua zinazoendelea kuchukuliwa ikiwamo ujenzi wa barabara, reli na kuongeza uzalishaji wa umeme.  <topic>: KITAIFA 